stanford-oval/wikipedia huggingface dataset:
ממשלת פורטוגל

סמל ממשלת פורטוגל
ממשלת פורטוגל היא הרשות המבצעת של הרפובליקה הפורטוגזית. הרשות מהווה אחת מרשויות השלטון ביחד עם נשיא הרפובליקה, אספת הרפובליקה ובתי המשפט. הממשלה היא זו שמנהלת את המערכת הפוליטית במדינה, וכן הגוף העליון של הממשל הציבורי הפורטוגלי.
ממשלת פורטוגל מכונה גם ממשלת הרפובליקה הפורטוגזית או הממשלה החוקתית. הממשלה כוללת את ראש הממשלה, שרים ומזכירי מדינה (שרים זוטרים). ממשלות עשויות לכלול גם סגן ראש ממשלה אחד או יותר וסגני מזכירי המדינה. בדרך כלל כל שר עומד בראש משרד וממנה לו מזכיר מדינה אחד או יותר, בעוד שממשלות מסוימות עשויות גם למנות סגן שר אחד או יותר.
בדומה למצב בישראל, לאחר הבחירות לאספת הרפובליקה או התפטרות הממשלה הקודמת, הנשיא מתייעץ עם המפלגות שנבחרו ובוחר מישהו להקים ממשלה. ראש הממשלה בוחר את השרים כראות עיניו ובסופו של דבר הממשלה מושבעת על ידי הנשיא.
לממשלה תפקידים פוליטיים, חקיקתיים ומנהליים. אלה כוללים, בין היתר, את הכוח לנהל משא ומתן עם מדינות אחרות וארגונים בינלאומיים, להגיש הצעות חוק לאספת הרפובליקה, לתקן תקנות ולמנות פקידים במגזר הציבורי. מאחת מפעולותיה המרכזיות של הממשלה היא הכנת התקציב המוגש לאספת הרפובליקה מדי שנה. הממשלה מפוקחת ומבוקרת על ידי שלושת ארגוני הריבונות האחרים: נשיא הרפובליקה, אספת הרפובליקה ובתי המשפט. הנשיא רשאי להטיל וטו על הנחיות ממשלתיות והצעת חוק ממשלתית עשויה שלא להתקבל באספת הרפובליקה, שם ניתן להצביע על הצעת אי-אמון.
הממשלה הנוכחית היא הממשלה ה-22 מאז 1976, והיא מונהגת על ידי ראש הממשלה אנטוניו קושטה. בממשלה זו חברים כ-19 שרים, והמטה המרכזי ממוקם בדרום הבירה ליסבון.
ראו גם

קבינט (ממשלה)
דודו, רוזן לאורנבורג

| --- | --- |
 לידה:  המאה ה-11
 פטירה:  1124
 בן או בת זוג:  NN of Arnstein 
 
 
שלט האצולה של בית נסאו
דודו, רוזן לאורנבורג (בגרמנית: Dudo Graf von Laurenburg; בלטינית: Tuto de Lurinburg; לפני 1070- 1124) היה רוזן לאורנבורג הראשון ואציל פיאודלי גרמני שנחשב למייסד בית נסאו, זאת על אף שידוע גם על כמה מאבותיו של דודו כבעלי אדמות פיאודליים, אם כי בדרגה נמוכה מאוד ולא תחת השם "נסאו".
טירת לאורנבורג
לאחר מותו של הרוזן דודו, בית נסאו יהיה לבית אצולה חשוב בגרמניה בפרט ובאירופה בכלל. כיום, מלך הולנד והדוכס הגדול של לוקסמבורג משתייכים לבית אצולה זה.
קורות חיים

דודו נולד לפני 1070 לרופרכט, פוגט שבבעלותו נמצאו מעט אדמות בארכיבישופות מיינץ.
לאחר מות אביו רופרכט, דודו ירש את אדמות אביו והחל לפתח אותן וניסה לשדרג את כוחו ומעמדו, הוא קנה אדמות נוספות באזור ליפורן ובנה בשנת 1090 את טירת לאורנבורג, ב-1117 הרוזן דודו הביא את המסדר הבנדיקטיני לבנות מנזר בשטחו.
ב-1122, עם מותו של אודאלריך, רוזן אידשטיין-אפשטיין, הרוזן דודו מלאורנבורג ירש חלק מאדמותיו של אודאלריך מפני שהיה לו קשר משפחתי אליו, היה זה שטח בהסן שכלל כפרים, טירת אידשטיין ומנזר.
עם מותו ב-1124 הוריש לצאצאיו את "רוזנות לאורנבורג" תחת השם של "בית נסאו" אותו ייסד על שם אחת העיירות ברוזנות.
משפחתו

הרוזן דודו נישא לאירמגארדיס, הרביעית מתוך שבע בנותיו של לודוויג הראשון, רוזן ארנשטיין, נולדו להם שני בנים ובת:
רופרכט הראשון, רוזן לאורנבורג
ארנולד הראשון, רוזן לאורנבורג
דמודיס, אשת אמיך, רוזן דיאץ
ריצת 10,000 מטר

ריצת 10,000 מטר היא תחרות הריצה הארוכה ביותר הנערכת באצטדיון. אורכו של מסלול הריצה הוא 400 מטרים והרצים מקיפים אותו 25 פעמים.
ריצת 10,000 מטר לגברים נערכה בכל המשחקים האולימפיים מאז אולימפיאדת סטוקהולם (1912), ולנשים מאז אולימפיאדת סיאול (1988), האלוף האולימפי הראשון היה הנס קולמיינן (פינלנד פינלנד) והאלופה האולימפית הראשונה הייתה אולגה בונדרנקו (ברית המועצות ברית המועצות). ריצת 10,000 מטר הראשונה במסגרת אליפות העולם באתלטיקה לגברים נערכה בהלסינקי 1983, ולנשים מאז רומא 1987, אלופי העולם הראשונים היו אלברטו קובה (איטליה איטליה) ואינגריד כריסטיאנסן (נורווגיה נורווגיה)
האלופים המכהנים > האלופה והאלוף האולימפיים (טוקיו 2020)

סיפאן חסן (הולנד הולנד)
סלמון ברגה (אתיופיה אתיופיה)
האלופים המכהנים > האלופה ואלוף העולם (2023)

גודאף צגאי (אתיופיה אתיופיה)
ג'ושוע צ'פטגאי (אוגנדה אוגנדה)
שיאים > שיא עולם

שיא העולם לגברים שייך לג'ושוע צ'פטגאי (אוגנדה אוגנדה) ועומד על 26:11.02 דקות, נקבע ב-7 באוקטובר 2020.
שיא העולם לנשים שייך לביאטריס צ'בט (קניה קניה) ועומד על 28:54.14 דקות, נקבע ב-25 במאי 2024.
שיאים > שיא אולימפי

השיא האולימפי לגברים שייך לג'ושוע צ'פטגאי (אוגנדה אוגנדה) ועומד על 26:43.14 דקות, נקבע באולימפיאדת פריז, צרפת, 2024
השיא האולימפי לנשים שייך לאלמז איינה (אתיופיה אתיופיה) ועומד על 29:17.45 דקות, נקבע באולימפיאדת ריו, ברזיל, 2016.
שיאים > שיא ישראל

שיא ישראל לגברים שייך לטדסה גטהון ועומד על 27:33.99 דקות, נקבע בלונדון ב-21 במאי 2023.
שיא ישראל לנשים שייך ללונה צ'מטאי ועומד על 30:46.37 דקות, נקבע באליפות אירופה במינכן, גרמניה ב-15 באוגוסט 2022.
עשרת הרצים המהירים בכל הזמנים

| דירוג | תוצאה (דקות) | אתלט | לאום | תאריך | מיקום |
| --- | --- | --- | --- | --- | --- |
| 1 | 26:11.00  | ג'ושוע צ'פטגאי | אוגנדה אוגנדה | 7 באוקטובר 2020 | ולנסיה |
| 2 | 26:17.53  | קנניסה בקלה | אתיופיה אתיופיה | 26 באוגוסט 2005 | בריסל |
| 3 | 26:22.75 | היילה גבריסלאסי | אתיופיה אתיופיה | 1 ביוני 1998 | הנגלו |
| 4 | 26:27.85 | פול טרגט | קניה קניה | 22 באוגוסט 1997 | בריסל |
| 5 | 26:30.03 | ניקולאס קמבוי | קניה קניה | 5 בספטמבר 2003 | בריסל |
| 6 | 26:31.01  | אבבה דינקסה | אתיופיה אתיופיה | 29 במאי 2005 | הנגלו |
| 7 | 26:30.74 | יומיף קג'לצ'ה | אתיופיה אתיופיה | 14 ביוני 2024 | נרחה |
| 8 | 26:31.13 | בריהו ארגאווי | אתיופיה אתיופיה | 14 ביוני 2024 | נרחה |
| 9 | 26:33.84 | גרנט פישר | ארצות הברית ארצות הברית | 6 במרץ 2022 | קליפורניה |
| 10 | 26:33.93 | ג'ייקוב קיפלימו | אוגנדה אוגנדה | 19 במאי 2021 | אוסטרבה |
עשר הרצות המהירות בכל הזמנים

| דירוג | תוצאה | אתלטית | לאום | תאריך | מיקום |
| --- | --- | --- | --- | --- | --- |
| 1 | 28:54.14 | ביאטריס צ'בט | קניה קניה | 25 במאי 2024 | יוג'ין, ארצות הברית |
| 2 | 29:01.03 | לטסנבט גידיי | אתיופיה אתיופיה | 8 ביוני 2021 | הולנד |
| 3 | 29:05.92 | גודאף צגאי | אתיופיה אתיופיה | 25 במאי 2024 | יוג'ין, ארצות הברית |
| 4 | 29:06.82 | סיפאן חסן | הולנד הולנד | 6 ביוני 2021 | הולנד |
| 5 | 29:17.45 | אלמז איינה | אתיופיה אתיופיה | 12 באוגוסט 2016 | ריו |
| 6 | 29:26.89 | ליליאן קסייט רנגרוק | קניה קניה | 25 במאי 2024 | יוג'ין, ארצות הברית |
| 7 | 29:27.59 | מרגרט צ'לימו קיפקמבוי | קניה קניה | 25 במאי 2024 | יוג'ין, ארצות הברית |
| 8 | 29:31.78 | ואנג ז'ונשיה | הרפובליקה העממית של סין  סין | 8 בספטמבר 1993 | בייג'ינג |
| 9 | 29:32.53 | ויויאן צ'רויוט | קניה קניה | 12 באוגוסט 2016 | ריו |
| 10 | 29:42.56 | טירונש דיבאבה | אתיופיה אתיופיה | 12 באוגוסט 2016 | ריו |
התקדמות שיאי העולם > גברים

| השיא | אתלט | מדינה | התאריך | מקום קביעת השיא |
| --- | --- | --- | --- | --- |
| 30.58.8 דק' | ז'אן בואן | צרפת צרפת | 16/11/1911 | פריז |
| 30.40.2 דק' | פאבו נורמי | פינלנד פינלנד | 22/6/1921 | סטוקהולם |
| 30.35.4 דק' | וילה ריטולה | פינלנד פינלנד | 25/5/1924 | הלסינקי |
| 30.23.2 דק' | וילה ריטולה | פינלנד פינלנד | 6/7/1924 | פריז |
| 30:06.2 דק' | פאבו נורמי | פינלנד פינלנד | 31/8/1924 | קואופיו |
| 30:05.6 דק' | אילמארי סלמינן | פינלנד פינלנד | 18/7/1937 | קואובולה |
| 30:02.0 דק' | טאיסטו מאקי | פינלנד פינלנד | 29/9/1938 | טמפרה |
| 29:52.6 דק' | טאיסטו מאקי | פינלנד פינלנד | 17/9/1939 | הלסינקי |
| 29:35.4 דק' | ויליו היינו | פינלנד פינלנד | 25/8/1944 | הלסינקי |
| 29:28.2 דק' | אמיל זטופק | צ'כוסלובקיה צ'כוסלובקיה | 11/6/1949 | אוסטרבה |
| 29:27.2 דק' | ויליו היינו | פינלנד פינלנד | 1/9/1949 | קואובולה |
| 29:21.2 דק' | אמיל זטופק | צ'כוסלובקיה צ'כוסלובקיה | 22/10/1949 | אוסטרבה |
| 29:02.6 דק' | אמיל זטופק | צ'כוסלובקיה צ'כוסלובקיה | 4/8/1950 | טורקו |
| 29:01.6 דק' | אמיל זטופק | צ'כוסלובקיה צ'כוסלובקיה | 1/11/1953 | סטארה בולסלב |
| 28:54.2 דק' | אמיל זטופק | צ'כוסלובקיה צ'כוסלובקיה | 1/6/1954 | בריסל |
| 28:42.8 דק' | שנדור איהרוש | הונגריה הונגריה | 15/7/1956 | בודפשט |
| 28:30.4 דק' | ולדימיר קוץ | ברית המועצות ברית המועצות | 11/9/1956 | מוסקבה |
| 28:18.8 דק' | פיוטר בולוטניקוב | ברית המועצות ברית המועצות | 15/10/1960 | קייב |
| 28:18.2 דק' | פיוטר בולוטניקוב | ברית המועצות ברית המועצות | 11/8/1962 | מוסקבה |
| 28:15.6 דק' | רון קלארק | אוסטרליה אוסטרליה | 18/12/1963 | מלבורן |
| 27:39.4 דק' | רון קלארק | אוסטרליה אוסטרליה | 14/7/1965 | אוסלו |
| 27:38.4 דק' | לאסה וירן | פינלנד פינלנד | 3/9/1972 | מינכן |
| 27:30.8 דק' | דייוויד בדפורד | בריטניה בריטניה | 13/7/1973 | לונדון |
| 27:30.5 דק' | סמסון קימבווה | קניה קניה | 30/6/1977 | הלסינקי |
| 27:22.4 דק' | הנרי רונו | קניה קניה | 11/6/1978 | וינה |
| 27:13.81 דק' | פרננדו מאמדה | פורטוגל פורטוגל | 2/7/1984 | סטוקהולם |
| 27:08.23 דק' | ארטורו באריוס | מקסיקו מקסיקו | 18/8/1989 | ברלין |
| 27:07.91 דק' | ריצ'רד צ'לימו | קניה קניה | 5/7/1993 | סטוקהולם |
| 26:58.38 דק' | יובס אונדייקי | קניה קניה | 10/7/1993 | אוסלו |
| 26:52.23 דק' | ויליאם סיגיי | קניה קניה | 22/7/1994 | אוסלו |
| 26:43.53 דק' | היילה גבריסלאסי | אתיופיה אתיופיה | 5/6/1995 | הנגלו |
| 26:38.08 דק' | סלאח חיסו | מרוקו מרוקו | 23/8/1996 | בריסל |
| 26:31.32 דק' | היילה גבריסלאסי | אתיופיה אתיופיה | 4/8/1997 | אוסלו |
| 26:27.85 דק' | פול טרגט | קניה קניה | 22/8/1997 | בריסל |
| 26:22.75 דק' | היילה גבריסלאסי | אתיופיה אתיופיה | 1/6/1998 | הנגלו |
| 26:20.31 דק' | קנניסה בקלה | אתיופיה אתיופיה | 8/6/2004 | אוסטרבה |
| 26:17.53 דק' | קנניסה בקלה | אתיופיה אתיופיה | 26/8/2005 | בריסל |
| 26:11.02  דק' | ג'ושוע צ'פטגאי | אוגנדה אוגנדה | 7 באוקטובר 2020 | ולנסיה |
התקדמות שיאי העולם > נשים

| השיא | אתלט | מדינה | תאריך | מקום קביעת השיא |
| --- | --- | --- | --- | --- |
| 32:17.20 דק' | ילנה סיפטובה | ברית המועצות ברית המועצות | 19/10/1981 | מוסקבה |
| 31:35.3 דק' | מארי דקר | ארצות הברית ארצות הברית | 16/7/1982 | יוג'ין |
| 31:35.01 דק' | ליודמילה בראגינה | ברית המועצות ברית המועצות | 29/5/1983 | קרסנודאר |
| 31:27.58 דק' | ראיסה סדריידינובה | ברית המועצות ברית המועצות | 7/9/1983 | אודסה |
| 31:13.78 דק' | אולגה בונדרנקו | ברית המועצות ברית המועצות | 24/6/1984 | קייב |
| 30:59.42 דק' | אינגריד כריסטיאנסן | נורווגיה נורווגיה | 27/7/1985 | אוסלו |
| 30:13.74 דק' | אינגריד כריסטיאנסן | נורווגיה נורווגיה | 5/7/1986 | אוסלו |
| 29:31.78 דק' | ואנג ז'ונשיה | הרפובליקה העממית של סין  סין | 8/9/1993 | בייג'ינג |
| 29:17.45 דק' | אלמז איינה | אתיופיה אתיופיה | 12/8/2016 | ריו דה ז'ניירו |
| 29:06.82 דק' | סיפאן חסן | הולנד הולנד | 6/6/2021 | הולנד |
| 29:01.03 דק' | לטסנבט גידיי | אתיופיה אתיופיה | 8/6/2021 | הולנד |
ראו גם

ריצת 5,000 מטר
הערות שוליים

↑  טדסה גטהון שבר את שיא ישראל בריצת 10,000, באתר ONE‏, 21 במאי 2023
פאבו נורמי
אמיל זטופק (משמאל)
קנניסה בקלה
ויויאן צ'רויוט
קורמיסוש (שליט בולגריה)

קורמיסוש היה שליט בולגריה במהלך המאה ה-8. רשימת השמות של שליטי בולגריה מציינת שהוא השתייך לשבט Ukil (או Vokil) ושלט במשך 17 שנים. על פי הכרונולוגיה שפיתח מוסקוב, קורמיסוש היה מלוך משנת 737 עד 754. כרונולוגיות אחרות מציבות את שלטונו בשנים 753–756, אך אינן ניתנות לפשרה עם עדותו של "הנמנה" (או שתחייב אותנו להניח תקופה ארוכה של co-regency).
"השם" מדגיש את העובדה שהצטרפותו של קורמיסוש מייצגת שינוי שושלת, אך עדיין לא ברור אם זה נעשה באמצעות אלימות. שלטונו של קורמיסוש חנך תקופה ממושכת של מלחמה עם האימפריה הביזנטית. הקיסר הביזנטי קונסטנטינוס החמישי קופרונימוס החל לבצר את הגבול והחל ליישב ארמנים וסורים בתרקיה הביזנטית. בתגובה דרש קורמיסוש תשלום הוקרה, אולי מהווה הגדלת התשלומים המסורתיים. נדחה, קורמיסוש פשט על תראקיה, והגיע לחומת אנסטסיאן המשתרעת בין הים השחור לים מרמרה 40 ק"מ מול קונסטנטינופול. יצא עם צבאו, קונסטנטינוס החמישי הביס את הבולגרים והפנה אותם למנוסה.
הערות שוליים

1 2  Alexander Angelov, Bulgarian Medieval Empire (First and Second), The Encyclopedia of Empire, 2016-01-11, עמ' 1–6 doi: 10.1002/9781118455074.wbeoe184
Township (משחק וידאו)

| --- | --- |

 כללי
 תאריך הוצאה:  13 בנובמבר 2013 
 סוגה:  סימולציות ניהול ובנייה, משחקי בניית ערים
 פיתוח:  Playrix
 דרישות תוכנה
 גרסה:  9.2.0
 פלטפורמות:  אנדרואיד, iOS, macOS 
 
Township הוא משחק חקלאות ובניית עיר שפותח והושק במספר פלטפורמות על ידי Playrix. המטרה היא להקים עיר על ידי בניית מפעלים, קצירת יבול וייצוא סחורות. הרעיון המרכזי של המשחק להפוך את העיר שלכם למשגשגת יותר על ידי הגדלת האוכלוסייה.
מטרת המשחק

המטרה המרכזית של המשחק היא להרחיב את העיר שלכם, באמצעות מגוון פעולות:
בניית מפעלים וייצור מזון וחומרים נוספים.
הקמת חווה הכוללת חיות (פרות, תרנגולות, כבשים וכו') וחלקות אדמה.
רכישת מבנים ציבוריים ובניית בתים לתושבים.
הרחבת שטח העיר.
שדרוג הניראות של העיר על ידי קניית קישוטים.
תכונות המשחק

המשחק מתחיל בקצירת יבולים (בהתחלה קצירת חיטה, ובהמשך גם תירס, גזר, תפוחי אדמה, קני סוכר, קקאו, עגבניות, משי, תותים, אורז וכו'). לאחר מכן יש לבנות מפעלים המשמשים לייצור מוצרים - בעיקר כדי לצבור מטבעות ונקודות. ברמות הראשונות של המשחק, השחקנים נעזרים בדמות בשם ארני. הוא נותן הדרכות קצרות. לדוגמה, הוא מסביר שתהליך האכלת הפרות וייצור חלב יכול להימשך 20 דקות או להתרחש מיד על ידי שימוש בדולרים במשחק. כדי לייצר ביצים, צמר ובייקון, שחקנים יכולים להביא לחווה תרנגולות, כבשים וחזירים. יש יותר מ-250 מוצרים שניתן לקצור או לייצר. המשחק מסונכרן עם זמן אמת, והתגמולים עבור משימה שנלקחה תלויים בזמן שלו לייצור מוצרים.
ככל שעולים רמות, שחקנים מקבלים גישה לפעילויות ותכנים חדשים במשחק, כמו מכרה, גן חיות ונמל.
החל מרמה 6, נפתחים במשחק משחקים פנימיים. לדוגמה: משחקי מבוכים, משחקי ניהול מסעדה, משחקים בסגנון Candy Crush ועוד. משך כל משחק הוא 3–4 ימים. לכל משחק יש לולאת התקדמות, באמצעותה צוברים בנקודות ומתחרים מול שחקנים אחרים בצבירת נקודות.
המשחק מעודד אינטראקציות בין שחקנים על ידי הצטרפות לקבוצות. חברים בקבוצות יכולים לבקש עזרה כאשר יש להם מחסור במוצר מסוים אשר הם זקוקים לו, לתרום סחורה למטוסים ורכבות ולקחת חלק במרוצי סירות הכוללים משימות קבוצתיות ומשימות אישיות. בנוסף יש לכל קבוצה צ'אט כדי להגביר את ההיבט החברתי ושיתוף הפעולה בין השחקנים.
תכונות המשחק > מערכת רכבות

עלייה לרמה 5 פותחת תחנת רכבות משא המאפשרת החלפת סחורות (מוצרים) עבור חומרי בנייה וכלי כרייה. בשלבים מתקדמים יותר, ישנה אפשרות לשדרג את הרכבת כדי להפחית את זמן הנסיעה שלה וגם לרכוש שתי רכבות נוספות.
ניתן להקים אדמות חקלאיות רק על סמך מספר תושבי העיר, וככל שיש יותר תושבים, כך אפשר להקים יותר שטחים חקלאיים. עם זאת, יש מגבלה על מספר התושבים לעיר, וכדי להגדיל את מכסת האוכלוסייה, צריך לבנות מבני קהילה ציבוריים. אבל בניית מבני קהילה דורשים חומרי בנייה. הדרך היחידה להשיג חומרים אלו היא באמצעות שליחת רכבות. הרכבת תצא לנסיעתה רק כשהקרונות יהיו ארוזים בסחורה שהתבקשתם לשלוח. לוקח לכל רכבת בין שעתיים עד 5 שעות לספק את הסחורה, ואז תגיע רכבת נוספת לתחנת הרכבת מלאה בחומרי בנייה וכלי כרייה. ברכבת יש החל משלושה קרונות. הקושי להרחיב את שטח העיר עולה ככל שמתקדמים יותר ברמות המשחק. בהתחלה, שחקנים צריכים לתרום רק כסף כדי להרחיב את אזור העיר, אך בהמשך צריך לתרום גם אתים, גרזנים ולהבי מסור. פריטים אלו ניתן להשיג גם רק דרך הרכבת.
בשלבים המאוחרים יותר של המשחק, התמלאות המחסן של העיר היא אחת הבעיות המורכבות ביותר עבור השחקנים, כי כמעט כל הפעולות במשחק דורשות מקום אחסון במחסן. אחד הפתרונות לכך הוא שדרוג המחסן באמצעות תרומת חומרי בנייה (מסמרים, פטישים וצבע). כל חומרי השדרוג (כולל חומרים להרחבת שטח העיר וחומרי בנייה הדרושים למבני קהילה ציבוריים) תופסים שטח במחסן. ככל ששטח המחסן יותר גדול, כמות חומרי הבנייה הדרושים לשדרוג המחסן עולה. לכן, מומלץ מאוד לשדרג את המחסן אם התנאים מאפשרים זאת.
פתרון נוסף הוא למכור את המוצרים במחסן תמורת מטבעות, ובכך להפחית את העומס במחסן.
תכונות המשחק > מערכת מטוסים

החל מרמה 17, נפתחת האפשרות לבנות מחדש שדה תעופה ולהשתמש במטוס כדי לצבור מטבעות ונקודות ולמלא הזמנות.
שדה התעופה דורש שהסחורה תהיה מוכנה בתוך ארגזים תוך 15 שעות. לאחר שליחת המטוס לדרכו ובתנאי שהארגזים מלאים בסחורה כמובקש, מקבלים תיבת אוצר עם שלושה פרסים אקראיים.
אם שחקנים לא ישלחו מטוס תוך 15 שעות, המטוס יצא לדרכו בלי להעניק את הפרסים. המרווח בין המטוסים הוא חמש שעות. עם זאת, אפשר להחזיר את המטוס לשדה התעופה בתמורה לתשעה דולרים במשחק.
תכונות המשחק > מסוק ומערכת הזמנות

אחת הדרכים המשתלמות לצבירת מטבעות ונקודות במשחק היא שליחת הזמנות של תושבי העיר באמצעות מסוק.
כל תושב המופיע במפת העיר מבקש סחורה (יבול, מוצרים ממפעלים ועוד). לאחר השלמת הזמנה עבור תושב, הסחורה ששלחת תרד מהמלאי שבמחסן.
תכונות המשחק > מכרה

החל מרמה 21, נפתחת האפשרות לשפץ את המכרה. ישנם ארבעה סוגים של עפרות: נחושת, כסף, זהב ופלטינה, ואת כל סוגי העפרות אפשר להפוך למתכת במתקני ההיתוך.
ישנם שלושה כלים באמצעותם ניתן לחפור ולהרוס אריחי הסלע התת-קרקעיים: מכוש (שבירת אריח סלע אחד), דינמיט (פיצוץ שורה אופקית), ו-TNT (פיצוץ מעגל אריחי סלע). כלי כרייה ועפרות אינם תופסים מקום במחסן.
המכרה מאפשר גם לחלץ יהלומים, מטבעות וחפצים אחרים.
תכונות המשחק > מערכת אוניות (נמל)

החל מרמה 29, נפתחת האפשרות לשפץ את הנמל הימי.
באמצעות האוניות, ניתן להזמין סחורה ולמצוא ואוצרות נדירים. המספר המרבי של אוניות הוא 4, וכל אוניה רשאית לשאת עד 3 ארגזי סחורה.
האוניה הראשונה מגיעה ללא עלות, השנייה עולה 5000 מטבעות, השלישית 8000 מטבעות, והרביעית 25000 מטבעות. שחקנים יכולים לשלוח את האוניות לאיים כדי לרכוש פירות, ודגים על ידי תשלום במטבעות. ישנם ארבעה איים: אי הפירות (הכולל אפרסקים, אבטיחים ושזיפים), אי הזית (הכולל ענבים, זיתים ולימונים), אי טרופי (הכולל בננות, קוקוסים ואננס), ואי הדייגים (הכולל דגים, שרימפסים, ולובסטרים).
תכונות המשחק > גן חיות

החל מרמה 24, נפתחת האפשרות להקים גן חיות. אימוץ חיות חדשות מאפשר רכישת קישוטים ומבנים נוספים לפריסת גן החיות (בית קפה, חנות מזכרות ומזון מהיר).
תכונות המשחק > עונות וסקינים

בנובמבר 2019, יצאה לדרך העונה הראשונה של משימות הפרופסור (Professor's Experiments). במסגרת "משימות הפרופסור", נדרשים השחקנים להשלים משימות על מנת להרוויח נקודות ובכך להרוויח פרסים. שחקנים שרכשו את כרטיס הזהב/מסלול הזהב (Golden Ticket/Gold Pass) יכלו לקבל את הפרסים הנדירים יותר, ביניהם סקינים לתחנת הרכבת, למטוס, למסוק וכו'.
החל ממרץ 2021, דמות הפרופסור הוסרה מסדרת העונות. במסגרת שינוי זה, לכל עונה יש נושא אחרת ודמות הקשורה לאותו הנושא (לדוגמה: פיראט בעונת הפיראטים). בנוסף לכך, הסקינים שניתן לקבל באמצעות רכישת כרטיס הזהב קשורים לנושא העונה (לדוגמה: ספינות גונדולה בעונת פסטיבל ונציה).
פיתוח המשחק

Township הושק ב-2011 כמשחק חברתי ב-Google+, ומאוחר יותר הוא הועבר לפייסבוק. לאחר עיצוב מחדש, הוא הושק גם בסמארטפונים והפך למשחק הנייד הראשון של המפתחת Playrix. הוא שוחרר עבור iOS ב-2012 ולאנדרואיד ב-2013. במהלך שש השנים הראשונות, המפתחים הוציאו לאור יותר משישים עדכונים.
הערות שוליים

↑  
"Playrix". Forbes Media (ברוסית). 2021. נבדק ב-2020-07-15.
טום סייזמור

| --- | --- |

 לידה:  29 בנובמבר 1961 דטרויט, מישיגן, ארצות הברית ארצות הברית
 פטירה:  3 במרץ 2023 (בגיל 61) ברבנק, ארצות הברית 
 שם לידה:  Thomas Edward Sizemore, Jr. 
 מדינה:  ארצות הברית 
 תקופת הפעילות:  מ-1989 
 מקום לימודים:  אוניברסיטת ויין  אוניברסיטת המדינה של מישיגן  אוניברסיטת טמפל 
 בן או בת זוג:  מייב קווינלאן (1996–1999) 
 מספר צאצאים:  2 
 פרופיל ב-IMDb
 
טומאס אדוארד "טום" סייזמור ג'וניור (באנגלית: Thomas Edward "Tom" Sizemore, Jr.‎;‏ 29 בנובמבר 1961 – 3 במרץ 2023) היה שחקן קולנוע אמריקאי, מועמד פרס גלובוס הזהב.
ביוגרפיה

נולד בדטרויט, מישיגן שבארצות הברית למשפחה קתולית. לסייזמור אח צעיר יותר בשם פול שאף הוא שחקן. למד באוניברסיטת מישיגן במשך כשנה, למד גם באוניברסיטת ווין סטייט. הוא סיים בהצלחה את לימודיו וקיבל את תואר מוסמך אוניברסיטה בתחום התיאטרון מאוניברסיטת טמפל ב-1986. מיד לאחר מכן, עבר להתגורר בניו יורק על מנת לפתח את קריירת המשחק שלו.
קריירה

תפקידו המשמעותי הראשון של סייזמור היה ב-1989 בסרטו של אוליבר סטון "נולד בארבעה ביולי". הוא הופיע באותה השנה גם בסרט "נעול" ובסרט "פלדה כחולה". ב-1992 שיחק בסרט הפעולה "נוסע 57", ובסרט "אהבה היא כזו". שנה לאחר מכן, הופיע בקומדיה "לב ונשמות" ובסרטים "בטווח פגיעה" ו"צפה בזה".
ב-1994 שיחק במערבון "וויט ארפ" ובסרט הפשע "רוצחים מלידה". בשנת 1995 השתתף במותחן "היט", לצד השחקנים רוברט דה נירו ואל פצ'ינו; בסרט המדע הבדיוני "ימים משונים"; ובסרט "האישה שלבשה כחול" לצד דנזל וושינגטון.
סייזמור חזר לפעילות בשנת 1997 בסרט האימה "רליק". ב-1998 שיחק במותחן של טוני סקוט "אויב המדינה", לצד ויל סמית וג'ין הקמן; ובסרט המלחמה עטור הפרסים של סטיבן ספילברג "להציל את טוראי ריאן", לצד טום הנקס.
ב-1999 השתתף בדרמה של מרטין סקורסזה "לגעת במוות", לצד ניקולס קייג' וג'ון גודמן, וכן בדרמת האיגרוף "משחק האלופים". ב-2000 שיחק בסרט המדע הבדיוני "הכוכב האדום" לצד ואל קילמר. בשנת 2001 הופיע בשוברי הקופות "פרל הארבור" של מייקל ביי ו"בלאק הוק דאון" של רידלי סקוט.
ב-2002 דיבב סייזמור את דמותו של "סאני פורלי" במשחק המחשב המפורסם Grand Theft Auto: Vice City. ב-2003 השתתף במותחן האימה "לוכד החלומות" לצד ג'ייסון לי ומורגן פרימן.
בשנת 2006 שיחק במותחן "דרך זיזיקס" לצד קתרין הייגל, ובסרט "ספלינטר" לצד אדם רודריגז.
בשנת 2007 שיחק בסרט הדרמה "משחק החיים" לצד הת'ר לוקליר.
בשנת 2011 כיכב בסרט הפשע הקולומביאני "The Snitch Cartel" של הבמאי קרלוס מורנו לצדו של מנולו קרדונה.
ב-2013 שיחק בסרט "ראש מת'" בתפקיד סוני, ואת הדמות הראשית בסרט המלחמה "אחוות גיבורים".
ב-2014 שיחק בסרט "השפעה" בכיכובו של סילבסטר סטאלון.
בשנת 2016 שיחק בסרט המלחמה "אינדיאנפוליס" לצידם של ניקולס קייג', תומאס ג'יין ומאט לנטר. שיחק גם בסרט הפעולה העתידני "נשק מתוכנן".
בשנת 2017 שיחק בסרטו הביוגרפי של פיטר לנדסמן "האיש שהפיל את הבית הלבן", בכיכובו של ליאם ניסן.
בשנת 2020 שיחק בסרט הדרמה "הדרך לחיים".
חיים אישיים

סייזמור התחתן ב-1996 עם השחקנית מאב קווינלאן, הזוג התגרש ב-1999.
ביולי 2005 נולדו ולחברתו, ג'נל מקינטייר (Janelle McIntire), תאומים.
באותה שנה יצאה לאינטרנט "קלטת לוהטת" בת 8 שעות שבה כיכב סייזמור; הקלטת אף נמכרה באופן פומבי בגרסאות DVD.
סייזמור, בעל עבר עשיר של התמכרות להרואין, נעצר ב-2003 על כך שהכה את חברתו באותו הזמן, היידי פליס. בית המשפט גזר עליו 17 חודשי מאסר בפועל ו-4 חודשים במוסד גמילה מסמים.
ב-2007, כשהוא עדיין בתקופת מבחן, נעצר סייזמור בקליפורניה על החזקת מתאמפטמין; העונש הראשוני שנגזר עליו היה 16 חודשי מאסר, אך לאחר מכן הוא קוצר ל-9 חודשים.
ב-2009 נעצר סייזמור בפעם השלישית בלוס אנג'לס. אצל חברו התגלו כמויות של סם נרקוטי ושמו של סייזמור נקשר לפרשה, לבסוף הוא שוחרר עקב חוסר ראיות נגדו.
ב-2014 עלה לכותרות לאחר פרסום קלטת ישנה בה תיאר כיצד התבקש על ידי נשיא ארצות הברית לשעבר ביל קלינטון, להעביר לו את מספר הטלפון של השחקנית אליזבת הרלי, עימה קיים מערכת יחסים בעבר, וכיצד קיים קלינטון רומן עם הרלי במשך שנה ב-1998. בראיון שהתקיים לאחר הפרסום הודה סייזמור שבדה את הסיפור מליבו, וטען כי בתקופה בה הוקלטה הקלטת היה תחת השפעת סמים.
ב-18 בפברואר 2023 נמצא מחוסר הכרה בביתו לאחר שלקה במפרצת מוחית. לאור מצבו הרפואי, הרופאים המטפלים הודיעו למשפחתו שאין עוד תקווה והמליצו על המתת חסד. נפטר כשבועיים לאחר מכן, ב-3 במרץ.
הערות שוליים

↑  חושף רומן קלינטון וליז הרלי: "המצאתי הכול", באתר ynet, 6 בפברואר 2014
↑  זוהר צלח, ‏אחרי האירוע המוחי הקשה: משפחתו של השחקן טום סייזמור תחליט על המתת חסד, באתר ‏מאקו‏, 28 בפברואר 2023
↑  Richard Sandomir, "Tom Sizemore, Intense Actor With a Troubled Life, Dies at 61, The New York Times, March 3 2023
| --- | --- |
בקרת זהויות :  NLI: 987009645124905171  PLWABN: 9810547965605606  BIBSYS: 3112017  BNE: XX1296496  BnF: cb140235367 (data)  CiNii: DA13239733  GND: 129198684  ISNI: 0000 0001 1816 2030  LCCN: n2006004178  LNB: 000340915  NKC: xx0079373  NLA: 42358720  NLK: KAC2020K8657  NTA: 20080376X  SNAC: w6q6030n  SUDOC: 052201821  Trove: 1457702  VIAF: 85823173   WorldCat (עם VIAF): 85823173
בסיס חיל האוויר המלכותי היי ויקומב

| --- | --- |

 מידע כללי
 סוג:  בסיס צבאי 
 מיקום:  בקינגהאמשייר 
 מדינה:  הממלכה המאוחדת 
 בעלים:  משרד ההגנה הבריטי 
 מפעיל:  פיקוד האוויר של חיל האוויר המלכותי 
 הקמה ובנייה
 תקופת הבנייה:  ?–1938
 תאריך פתיחה רשמי:  1938 
 קואורדינטות:  51°40′26″N 0°47′50″W﻿ / ﻿51.673888888889°N 0.79722222222222°W﻿ / 51.673888888889; -0.79722222222222
 אתר רשמי
  (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי בסיס חיל האוויר המלכותי היי ויקומב(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי בסיס חיל האוויר המלכותי היי ויקומב
 
בסיס חיל האוויר המלכותי היי ויקומב (אנגלית: RAF High Wycombe) הוא בסיס של חיל האוויר הבריטי, השוכן במחוז בקינגהאמשייר שבאנגליה. הוא משמש כמשכן מפקדת פיקוד האוויר (RAF Air Command) של החיל ואיננו בסיס טיסה.